**Prijedlog obrasca za pripremu nastave koja implementira razvoj ključnih kompetencija**

**Škola: OŠ ,,Mirko Srzentić'' - Petrovac**

**Ime/na i prezime/na nastavnika: Vesna Matović, profesorica razredne nastave**

|  |  |
| --- | --- |
| **1. Predmet/predmeti, integrisana nastava, Vannastavna/vanškolska aktivnost:** | **Integrisana nastava:**  **\*Priroda i društvo**  **\*CSBH jezik i književnost**  **\*Likovna kultura** |
| **2. Tema** (za projekt/ integrisanu nastavu/ aktivnost) /  **Obrazovno/ vaspitni ishod** (za predmet)**:** | **Zima**   * **Priroda i društvo:** Na kraju učenja učenik će moći/biti sposoban/biti u stanju da razlikuje prirodnu i društvenu sredinu u svom okruženju. * **CSBH jezik i književnost:** Na kraju učenja učenik će biti sposoban da u komunikaciji pravilno upotrebljava nove izraze. * **Likovna kultura:** Na kraju učenja učenik će moći/biti sposaban/biti u stanju da razlikuje i imenuje boje. |
| **3. Ishodi učenja**  (iz službenog programa za određeni predmet) | **Priroda i društvo**   * Objasne promjene na biljkama i životinjama u skladu sa godišnjim dobom (domaće i divlje životinje), povezuju vrijeme i odgovarajuću aktivnost.   **CSBH jezik i književnost**   * Koriste nove izraze – imenuju bića i predmete na slikama, grade riječi suprotnog značenja, grade deminutive; * Pravilno upotrebljava izraze za međusobne odnose posmatranih bića i predmeta: isto/manje/veće; gore/dolje, lijevo/desno, ispred/iza, unutra/van, blizu/daleko; u,na, ispod, iznad, između, kod...; odakle/gdje/kud; u/iz i na/s (a) * Pravilno upotrebljava izraze za hronološki red događaja: prije/poslije/sad, danas/juče/sjutra; * Usmeno stvara tekst uz pomoć nastavnikovih pitanja i slikovnog materijala;   **Likovna kultura**   * Slikaju rad koristeći bojene linije i površine |
| **4. Ključne kompetencije**  (aktivnosti učenika i oznaka ishoda učenja KK čijem se postizanju doprinosi kod učenika) | **1.Kompetencija pismenosti:** učestvuju u razgovoru opisujući promjene na biljkama i životinjama u zimskom periodu, (1.1.3 i 1.1.5, 1.1.10) analiziraju i komentarišu ilustracije iz Udžbenika Prirode i društva na str. 36, 37 (1.1.8).  **2.Matematička kompetencija:** broji koliko je tačno uradio zadataka iz kviza (Priroda i društvo), uočava skupove domaćih i divljih životinja na datim ilustracijama u Udžbeniku iz Prirode i društva str. 36 i 37 (1.3.1)  **3.Lična, društvena i kompetencija učenja kako učiti:** prilikom odabira radova međusobno sarađuju, govore šta im se posebno dopalo (1.5.15)  **4.Preduzetnička kompetencija:** organizuju izložbu likovnih radova (1.7.1) |
| **5. Ciljna grupa** | Učenici I razreda |
| **6. Broj časova i vremenski period realizacije** | 3 časa (u toku jedne sedmice)  1 P i D + 1 CSBH + 1 LK |
| **7. Scenario -** strategije učenja i njihov slijed, iskazan, kroz  **aktivnosti učenika** | **Priroda i društvo**  UVOD: 1. Učenici rješavaju kviz na temu ZIMA  2. Učestvuju u diskusiji o promjenama u prirodi tokom  zime i objašnjavaju promjene na biljkama i  životinjama.  GLAVNI DIO ČASA: 3. Posmatraju ilustracije iz Udžbenika, analiziraju ih, komentarišu uz pomoć pitanja koje postavlja nastavnica (Udžbenik str. 36 i 37).  4. Rade zadatke u Udžbeniku na str. 36, 37 i 38.  ZAVRŠNI DIO ČASA 5. Domaći zadatak – nastavnica im dijeli nastavne listiće i objašnjava kako će uraditi domaći zadatak.  **CSBH jezik i književnost**  UVOD: 1. Pjevaju naučenu pjesmu ,,Zima'' (Muzička kultura).  GLAVNI DIO ČASA: 2. Slušaju priču o zimi i posmatraju odgovarajuću sliku.  Posmatraju priču u slikama u Udžbeniku na str. 56 i 57.  Razgovaraju o svakoj ilustraciji posebno.  Samostalno pričaju čitavu priču po slikama.  Diktiraju nastavnici jednu ili dvije rečenice o svakoj slici koje ona piše na tabli.  Pažljivo slušaju nastavnika koji čita čitavu priču.  ZAVRŠNI DIO ČASA 3. Precrtavaju rečenice, riječi, slova u skladu sa mogućnostima.  **Likovna kultura**:  UVOD 1. Učestvuju u razgovoru o tome kako nastaje slika.  GLAVNI DIO ČASA: 2. Stvaraju sliku na temu ,,Zimska noć'', Slikaju rad koristeći bojenu površinu – koriste obojeni list (crna podloga) i zadatak im je da naslikaju zimsku noć.  ZAVRŠNI DIO ČASA: 3. Organizuju izložbu svojih radova na panou ispred učionice. |
| **8. Nastavni materijali za podučavanje i učenje** | Pripremljeni kviz iz prirode, nastavni listići |
| **9. Potrebna materijalna sredstva**  (uključujući troškovnik, ako je potrebno obezbjediti finansijska sredstva) | Učenički didaktički materijal (Udžbenik iz Prirode i društva, Užbenik iz CSBH jezika i književnosti Čigra slova i glasova).  Za radove iz likovnog: lijepak, štapići, bijeli papir, list u boji iz bloka (crna podloga), kolaž papir, učenički pribor. |
| **10. Očekivani rezultati**  (mjerljivi i dokazljivi, koji proističu iz definiranih aktivnosti) | Učenici bi trebalo da odgovore na pitanje iz kviza, urade zadatke iz Udžbenika i iz nastavnog listića, sastave priču na osnovu slika i urade likovne radove na temu ,,Zimska noć''. |
| **11. Opis sistema vrednovanja** |  |
| **12. Evaluacija** | *sprovodi se nakon implementacije pripremljene pripreme u odnosu na zadani opis sistema vrednovanja (uz dokaze, samoevaluacijski obrazac, analizu evaluacijskih listića za učenike)* |

1. **Predmet/predmeti, Vannastavna/vanškolska aktivnost**
2. **Tema** (za projekt/integrisanu nastavu/aktivnost) / **Obrazovno/ vaspitni ishod** (za predmet)
3. **Ishodi učenja** (iz službenog programa za određeni predmet)
4. **Ključne kompetencije** (aktivnosti učenika i oznaka ishoda učenja KK čijem se postizanju doprinosi kod učenika)
5. **Ciljna grupa**
6. **Broj časova i vremenski period realizacije**
7. **Scenario** (strategije učenja i njihov slijed) te učenikove aktivnosti
8. **Nastavni materijali za podučavanje i učenje** (priručnici, radni listovi, skripte, PPP itd.)
9. **Potrebna materijalna sredstva** (prostor, oprema mediji, rasvjeta, laboratorijski pribor itd.)
10. **Očekivani rezultati** (seminarski rad, istraživanje, baza podataka, izrađen projekt, mapa uma, izrađena prezentacija i njeno predstavljanje ..)
11. **Opis sistema procjenjivanja** (u cilju motivisanosti učenika, razvijanje samoprocjene i mogućnost stvaranja plana sopstvenog učenja u kontekstu osposobljavanja za ključne kompetencije i cjeloživotno učenje)
12. **Evaluacija** (provođenje procjenjivanja ostvarenosti planiranih ishoda učenja te primjenjivosti stečenih znanja, prema definiranim kriterijima)